สวัสดีค่ะตอนนี้มีความรู้สึกหลายอย่างมาปนกันมั่วไปหมด เรื่องที่อยากสอบถามคือบางครั้งที่เราทำอะไรเดิมๆเช่นดูการ์ตูนหรือฟังเพลงเก่าๆที่เคยฟังกับลุง ป้า รู้สึกอยากร้องไห้รู้สึกโดดเดี่ยว แต่ตอนที่อยู่กับกลุ่มเพื่อนๆยังคงปกติ มันเกิดอาการร้องไห้ขึ้นมาเอง รู้สึกน้อยใจ เมื่อไม่กี่วันมานี้ได้ฝันเรื่องหลายๆเรื่องปนกันทำให้ตื่นขึ้นมาแล้วรู้สึกตัวว่าร้องไห้ อยากจะสอบถามว่ามันผิดปกติมั้ยที่รู้สึกคิดถึง เศร้าในเวลาที่ทำเรื่องเดิมๆดูหนังเรื่องเดิมๆที่เคยมีทำกับลุง ป้า แล้วมีความสุข แต่กลับไม่มีความสุขเวลาทำมันคนเดียว
สวัสดีค่ะ จากที่ เล่ามา ยังสรุปไม่ได้ชัดเจนนะคะ ว่าเป็นความรู้สึกเหงา อ้างว้าที่เวลาอยู่คนเดียว แบบที่พบได้ตามปกติ หรือมีภาวะทางอารมณ์ผิดปกติอื่นๆ เช่น โรคซึมเศร้านะคะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัวถ้า มีอาการทางอารมณ์และทางร่างกายเป็นลักษณะตามข้างต้น แนะนำให้ไปพบแพทย์นะคะ แต่หากไม่มีอาการตามข้างต้นที่ชัดเจน แนะนำ เล่าความรู้สึกที่เกิดขึ้นให้แก่คนใกล้ชิดหรือผู้ปกครองฟังนะคะ จะได้ช่วยผ่อนคลายอารมณ์ที่เกิดขึ้นค่ะ